Държавен вестник, бр. 82, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  82
6. изготвяне и съгласуване за законосъ­
образност на проекти на договори, както и 
мотивирани становища;
7. изготвяне на документи по назначаване, 
преназначаване и освобождаване на служите­
лите съгласно действащото законодателство;
8. подпомагане на изпълнителния директор 
при осъществяване на правомощията му.
Чл. 19. Административното обслужване на 
центъра и на неговата администрация се осъ­
ществява от експерт и се изразява във:
1. организирането и поддържането на де­
ловодната система съобразно действащото 
законодателство и вътрешните актове;
2. организирането и осигуряването на архива 
на центъра;
3. организирането и осъществяването на 
движението на кореспонденцията и нейното 
съхраняване;
4. осигуряването и подготовката на матери­
алите за заседанията на контролно-медицин­
ската комисия;
5. осъществяването на връзките на центъра 
със средствата за масово осведомяване след 
предварително съгласуване с изпълнителния 
директор;
6. организиране извършването на преводи на 
материали във връзка с дейността на центъра;
7. подпомагане осъществяването на прото­
колната дейност и организирането на семинари, 
работни срещи и други мероприятия на центъра.
Раздел VI
Направление „Финансово-счетоводно обслуж­
ване“
Чл. 20. Цялостното финансово-счетоводно 
обслужване на дейността на центъра включва:
1. изпълнение на бюджетната програма;
2. разработване на проект на годишен бю­
джет на центъра;
3. осигуряване на финансово-счетоводна 
информация;
4. осигуряване на данните и изготвяне на 
ежемесечни и тримесечни отчети за касовото 
изпълнение на бюджета и съставяне на годишен 
финансов отчет;
5. осъществяване на финансово управление 
и контрол в съответствие с изискванията на 
Закона за финансово управление и контрол в 
публичния сектор;
6. изготвяне на годишен финансов отчет и 
баланс на центъра; 
7. организиране и осъществяване на инвен­
таризация съгласно Закона за счетоводството.
Раздел VII
Организация на работата на центъра
Чл. 21. (1) Организацията на работа в центъра 
се осъществява в съответствие с разпоредбите 
на правилника. 
(2) Работното време на служителите в 
Антидопинговия център е от 9,00 до 17,30 ч. 
в работните дни на седмицата с почивка 30 
минути между 12,00 и 14,00 ч.
(3) Главният секретар може да определи и 
друго работно време за служители от отделни 
направления на центъра.
(4) Изпълнителният директор по предложе­
ние на главния секретар утвърждава вътрешни 
правила за организацията на работата в цен­
търа и правила за охраната и пропускателния 
режим в центъра.
Чл. 22. Служителите на центъра изпълняват 
задълженията си в съответствие с длъжностните 
си характеристики и при спазване изискванията 
на закона. 
ПРЕХОДНИ И ЗАКЛЮЧИТЕЛНИ
 РАЗПОРЕДБИ
§ 1. В срок до един месец от влизането в 
сила на правилника изпълнителният директор 
утвърждава вътрешни правила за организацията 
на работата в центъра и правила за охраната 
и пропускателния режим в центъра.
§ 2. Правилникът се приема на основание 
чл. 60, ал. 2 от Закона за администрацията.
Приложение
към чл. 9, ал. 2
Обща численост на персонала в организационните 
структури и административните звена в Антидо­
пинговия център – 19 щатни бройки
Изпълнителен директор 	
1
Главен секретар	
1
Лаборатория за допингов контрол 	
10
Направление „Изпълнение на 
антидопинговата програма“ 	
4
Направление „Правно и 
административно обслужване“	
2
Направление „Финансово-
счетоводно обслужване“	
1
8203
ПОСТАНОВЛЕНИЕ № 233
ОТ 12 ОКТОМВРИ 2010 Г.
за предоставяне на допълнителни средства по 
бюджета на Министерството на земеделието 
и храните
МИНИСТЕРСКИЯТ СЪВЕТ
П О С Т А Н О В И :
Чл. 1. Предоставя допълнителни средства по 
бюджета на Министерството на земеделието и 
храните в размер 4 000 000 лв., разпределени, 
както следва:
1. за осигуряване изпълнението на мерките 
по програмите за надзор и ликвидиране на бо­
лестите по животните за 2010 г.– 3 510 000 лв.;
2. за техническо обезпечаване на дейности на 
областните дирекции „Земеделие“ – 490 000 лв.